作者：吴文英
词牌/韵律：永遇乐

paragraphs: 春酌沈沈，晚妆的的，仙梦游惯。
锦溆维舟，青门倚盖，还被笼莺唤。
裴郎归后，崔娘沈恨，漫客请传芳卷。
联题在，频经翠袖，胜隔绀纱尘幔。
桃根杏叶，胶黏缃缥，几回凭阑人换。
峨髻愁云，兰香腻粉，都为多情褪。
离巾拭泪，征袍染醉，强作酒朋花伴。
留连怕，风姨浪妒，又吹雨断。